cyanic-selkie/wikianc huggingface dataset:
শেখ মুজিবুর রহমানের প্রথম মন্ত্রিসভা
গণপ্রজাতন্ত্রী বাংলাদেশ অস্থায়ী সরকার (যা মুজিবনগর সরকার বা প্রবাসী বাংলাদেশ সরকার নামেও পরিচিত) মুক্তিযুদ্ধ চলাকালীন ১৯৭১ সালের ১০ এপ্রিল জনগনের রায়ে নির্বাচিত সদস্যদের নিয়ে গঠন করা হয়। ১৯৭১ সালের ১৭ই এপ্রিল এই সরকারের মন্ত্রিপরিষদের সদস্যরা বৈদ্যনাথতলায় (বর্তমান মুজিবনগর) শপথ গ্রহণ করেন। ১৯৭১ সালের ২৬শে মার্চ বাংলাদেশের স্বাধীনতা ঘোষণা এবং পাকিস্তানি হানাদার বাহিনীর বিরুদ্ধে দেশের জনগণের প্রতিরোধযুদ্ধ শুরু হলেও বাংলাদেশের মুক্তিযুদ্ধ পরিচালনার জন্য মুক্তিবাহিনী সংগঠন ও সমন্বয়, আন্তর্জাতিক সম্প্রদায়ের সমর্থন আদায় এবং এই যুদ্ধে প্রত্যক্ষ সহায়তাকারী রাষ্ট্র ভারতের সরকার ও সেনাবাহিনীর সঙ্গে সাংগঠনিক সম্পর্ক রক্ষায় এই সরকারের ভূমিকা ছিল অপরিসীম। এই সরকার গঠনের সঙ্গে সঙ্গে পাকিস্তানি সেনাবাহিনীর বিরুদ্ধে প্রতিরোধযুদ্ধ প্রবল যুদ্ধে রূপ নেয় এবং স্বাধীন ও সার্বভৌম রাষ্ট্র হিসেবে বাংলাদেশের বিজয় অর্জন ত্বরান্বিত হয়। ১২ জানুয়ারি ১৯৭২ সাল পর্যন্ত মন্ত্রিসভা কার্যকর ছিল।
মন্ত্রিসভার তালিকা
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল।
আহসান আলী (ক্রিকেটার)
আহসান আলী (জন্ম ১০ ডিসেম্বর ১৯৯৩) একজন পাকিস্তানি ক্রিকেটার । ২০১৩-১৪ সালে রাষ্ট্রপতির ট্রফিতে এব ১৩ ডিসেম্বর ২০১৩ এ ইউনাইটেড ব্যাংক লিমিটেডের পক্ষে প্রথম শ্রেণীর ক্রিকেট খেলেন। মার্চ ২০১৯ সালে তিনি সিন্ধু ক্রিকেট দলের হয়ে পাকিস্তান কাপ ২০১৯-এর খেলায় অংশগ্রহণ করেন।
রাজিন্দ্র পাল
রাজিন্দ্র পাল (राजिन्द्र पाल; জন্ম: ১৮ নভেম্বর, ১৯৩৭ - মৃত্যু: ৯ মে, ২০১৮) তৎকালীন ব্রিটিশ ভারতের দিল্লি এলাকায় জন্মগ্রহণকারী ভারতীয় আন্তর্জাতিক ক্রিকেটার ও কোচ ছিলেন। ভারত ক্রিকেট দলের অন্যতম সদস্য ছিলেন তিনি। ১৯৬০-এ দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে দিল্লি, হরিয়ানা, পাঞ্জাব ও দক্ষিণ পাঞ্জাব দলের প্রতিনিধিত্ব করেন। দলে তিনি মূলতঃ ডানহাতি ফাস্ট-বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
শৈশবকাল
উদ্বোধনী বোলার রাজিন্দ্র পাল ১৭ বছর বয়সে ১৯৫৪-৫৫ মৌসুমে দিল্লির সদস্যরূপে প্রথম-শ্রেণীর ক্রিকেটে অভিষেক ঘটে। দিল্লি বিশ্ববিদ্যালয়ে অধ্যয়ন করেছেন। অধ্যয়নকালীন ইন্ডিয়ান ইউনিভার্সিটিজের সদস্যরূপে ১৯৫৫-৫৬ মৌসুমে নিউজিল্যান্ডীয় একাদশ ও ১৯৫৯-৬০ মৌসুমে অস্ট্রেলীয় একাদশের বিপক্ষে প্রথম-শ্রেণীর ক্রিকেটে অংশ নেন। এছাড়াও, আন্তঃবিশ্ববিদ্যালয় প্রতিযোগিতায় দিল্লি বিশ্ববিদ্যালয়ের পক্ষে খেলেছেন। ১৯৫৯-৬০ মৌসুমে দিল্লি বিশ্ববিদ্যালয়ের সদস্যরূপে রোহিতন বাড়িয়া ট্রফি প্রতিযোগিতার শিরোপা জয়ী খেলায় তিনি আট উইকেট লাভ করেছিলেন।
প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৭৩-৭৪ মৌসুম পর্যন্ত রাজিন্দ্র পালের প্রথম-শ্রেণীর খেলোয়াড়ী জীবন চলমান ছিল। সবমিলিয়ে প্রথম-শ্রেণীর ক্রিকেটে ২১.৮৮ গড়ে ৩৩৯ উইকেট পান। তন্মধ্যে, রঞ্জী ট্রফিতেই ১৮.৮৮ গড়ে ২৯৮ উইকেট পেয়েছিলেন।
১৯৫৯-৬০ মৌসুমের রঞ্জী ট্রফি প্রতিযোগিতায় দিল্লির সদস্যরূপে রেলওয়েজের বিপক্ষে ৮/৫৪ ও ৪/১২৫ বোলিং পরিসংখ্যান দাঁড় করেছিলেন। ১৯৬০-৬১ ও ১৯৬১-৬২ মৌসুমের প্রতিযোগিতায় দলের অধিনায়কের দায়িত্বে ছিলেন তিনি। অধিনায়ক হিসেবে প্রথম খেলায় ৬/৩ ও ৩/১৭ বোলিং করে চমৎকার ভূমিকা রাখেন। এ পর্যায়ে জম্মু ও কাশ্মীর দলের বিপক্ষে বোলিং অপরিবর্তিত অবস্থায় রেখে ২৩ ও ২৮ রানে গুটিয়ে দিতে উল্লেখযোগ্য অবদান রাখেন তিনি।
১৯৬১-৬২ মৌসুমে এমসিসি দল ভারত গমন করে। ভারতীয় বোর্ড সভাপতি একাদশের সদস্যরূপে এমসিসি’র বিপক্ষে খেলার জন্যে মনোনীত হন। ঐ খেলায় তিনি চার উইকেট পান। তন্মধ্যে, টেড ডেক্সটারকে ৩ রানে বোল্ড করেন। এছাড়াও, ১৯৬৩-৬৪ মৌসুমে এমসিসি দলের সফরকালীন প্রতিনিধিত্বমূলক খেলায় অংশ নেন। মাত্র এক উইকেট লাভ করলেও অব্যবহিত পরই দ্বিতীয় টেস্ট খেলার জন্যে তাকে দলে অন্তর্ভুক্ত করা হয়েছিল।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রাজিন্দ্র পাল। ২১ জানুয়ারি, ১৯৬৪ তারিখে মুম্বইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৯৬৩-৬৪ মৌসুমে সফররত এমসিসি দলের বিপক্ষে পাঁচ-টেস্টের সবকটিতেই স্বাগতিক ভারত দল ড্র করে। পিচগুলো অত্যন্ত ধীরগতিসম্পন্ন ছিল। উইজডেনের প্রতিনিধি ই.এম. ওয়েলিংস মন্তব্য করেন যে, এতোটাই ধীরগতির পিচ ছিল যে, যে-কেউ সফলতার সাথে ব্যাটিং করতে পারতেন। খেলাগুলো অনেকাংশে পূর্ব-প্রস্তুতকৃত ড্রয়ের উপযোগী করে তৈরি করা হয়। ইয়ান ওলড্রিজ লেখেন যে, ভারত দলে একজনমাত্র ফাস্ট বোলারকে কৌশলগত কারণে রাখা হয়েছিল। প্রথম টেস্টে বসন্ত রঞ্জনে একটিমাত্র উইকেট পান।
দ্বিতীয় টেস্টের জন্যে রাজিন্দ্র পালকে বসন্ত রঞ্জনের স্থলাভিষিক্ত করা হয়। খেলায় ১৩ ওভারে ২২ রান খরচ করলেও কোন উইকেট পাননি তিনি। প্রথম ইনিংসে ১১ ওভার ও দ্বিতীয়টিতে মাত্র দুই ওভার বোলিং করার সুযোগ পান। জাতীয় পর্যায়ের প্রতিযোগিতায় বেশ ভালো খেলা উপহার দিলেও দল নির্বাচকমণ্ডলীর দৃষ্টিতে পরেননি।
অবসর
১৯৬৫-৬৬ মৌসুম পর্যন্ত দিল্লির পক্ষে রঞ্জী ট্রফিতে খেলতে থাকেন। এরপর, ১৯৬৬-৬৭ মৌসুমে সাউদার্ন পাঞ্জাবের পক্ষে অধিনায়কের দায়িত্ব পালন করেন। ১৯৬৮-৬৯ মৌসুমে নতুন দল পাঞ্জাবের অধিনায়কত্ব করেন। এরপর, ১৯৬৯-৭০ মৌসুমে মালহোত্রা চমনলালের নেতৃত্বে খেলেন। ১৯৭১-৭২ মৌসুমে দিল্লিতে ফিরে যান। এরপর, ১৯৭২-৭৩ ও ১৯৭৩-৭৪ মৌসুমে হরিয়ানার পক্ষে খেলে খেলোয়াড়ী জীবনের ইতি ঘটান।
ব্যক্তিগত জীবন
ক্রিকেট খেলা থেকে অবসর গ্রহণের পর কোচের ভূমিকায় অবতীর্ণ হন। নতুন দিল্লিভিত্তিক রাজিন্দ্র পাল ক্রিকেট একাডেমি পরিচালনা করেন। ১৯৭৯ সালে প্রথমবারের মতো ইংল্যান্ড গমনের পূর্বে কপিল দেব এক সপ্তাহ তার কাছ থেকে প্রশিক্ষণ নেন।
২০০৪ সালে সাবেক টেস্ট ক্রিকেটারদের জন্যে ভারতীয় ক্রিকেট নিয়ন্ত্রণ বোর্ড (বিসিসিআই) অবসর সুবিধা গ্রহণের কথা ঘোষণা করলে রাজিন্দ্র পাল মন্তব্য করেন যে, তিনি এ অর্থ উত্তরাঞ্চলের ভবিষ্যৎ ক্রিকেটারদের উন্নয়নে ব্যয় করবেন।
তার ভাই রবীন্দ্র পাল ১৯৬০-এর দশকে দিল্লির পক্ষে কয়েকটি খেলায় অংশ নেন। ১৯৬৪-৬৫ মৌসুমে দুজনে একত্রে জম্মু ও কাশ্মিরের বিপক্ষে বোলিং উদ্বোধনে নেমেছিলেন। এরপর, ১৯৬৫-৬৬ মৌসুমে প্রতিপক্ষীয় দল হিসেবে দিল্লি বনাম দক্ষিণ পাঞ্জাবের মধ্যকার খেলায় অংশ নিয়ে দুজনে ১৫ উইকেট পান।
৯ মে, ২০১৮ তারিখে ৮০ বছর বয়সে উত্তরখণ্ডের দেরাদুন এলাকায় নিজ বাসভবনে রাজিন্দ্র পালের দেহাবসান ঘটে। সতীর্থ মহিন্দার প্রতাপ পাণ্ডব তার মৃত্যুতে গভীর শোকপ্রকাশ করেন।
মোজাম্মেল হক
মোজাম্মেল হক (যিনি কাপ্তান মিয়া নামেও পরিচিত) ছিলেন একজন বাংলাদেশী রাজনীতিবিদ, এম সি এ (সংবিধান প্রণেতা) ও মুক্তিযোদ্ধা। তিনি ব্রাহ্মণবাড়িয়া-১ (নাসিরনগর উপজেলা) আসনের সাবেক সংসদ সদস্য। তিনি ১৯৮৬ ও ১৯৮৮ সালে জাতীয় সংসদ নির্বাচনে (পরপর দুইবার) জাতীয় পার্টি থেকে সংসদ সদস্য নির্বাচিত হন।
জন্ম
মোজাম্মেল হক ব্রাহ্মণবাড়িয়া জেলার নাসিরনগর উপজেলার গোকর্ণ ইউনিয়নে জন্মগ্রহণ করেন।
রাজনৈতিক ও কর্মজীবন
মোজাম্মেল হক এম সি এ (সংবিধান প্রণেতা) ও বীর মুক্তিযোদ্ধা।তিনি ১৯৭০ সালের প্রাদেশিক নির্বাচনে জয় লাভ করে এমপিএ হিসেবে মনোনিত হন। তিনি ব্রাহ্মণবাড়িয়া-১ (নাসিরনগর উপজেলা) আসনের সাবেক সংসদ সদস্য। তিনি ১৯৮৬ ও ১৯৮৮ সালে জাতীয় সংসদ নির্বাচনে (পরপর দুইবার) জাতীয় পার্টি থেকে সংসদ সদস্য নির্বাচিত হন। তিনি সাত বারে ৩৫ বৎসর গোকর্ণ ইউনিয়নের চেয়ারম্যান ও ছিলেন।
শিবরিনারায়ন
শিবরিনারায়ন (Shivrinarayan) ভারতের ছত্তিসগড় রাজ্যের জনযগির-চম্পা জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে শিবরিনারায়ন শহরের জনসংখ্যা হল ৮১০৭ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৬৩%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৩%। সারা ভারতের সাক্ষরতার হার ৫৯.৫%, তার চাইতে শিবরিনারায়ন এর সাক্ষরতার হার বেশি।
এই শহরের জনসংখ্যার ১৮% হল ৬ বছর বা তার কম বয়সী।
সন্তোষ কুমার বিশ্বাস
সন্তোষ কুমার বিশ্বাস বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১২ আসনের সংসদ সদস্য ছিলেন।
রাজনৈতিক জীবন
নজির আহম্মদ তালুকদার ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ফরিদপুর-১২ আসন থেকে সংসদ সদস্য নির্বাচিত হন।
ফিডার খাল (ফারাক্কা)
ফিডার ক্যানাল ফারাক্কা ব্যারাজের সাথে যুক্ত একটি খাল। এটি পশ্চিমবঙ্গের মুর্শিদাবাদ জেলায় অবস্থিত। খালটি ৩৮.৩ কিলোমিটার দীর্ঘ। ফারাক্কা বাঁধ থেকে গঙ্গা নদীর জল এই খালের সাহায্যে ভাগীরথীতে পাঠানো হয়। ফারাক্কা বাঁধ প্রকল্পের মাধ্যমে ভাগীরথী-হুগলি নদীর জলের প্রবাহের সঠিক রাখার কারণে, ফিডার সংযোগে প্রতিদিন ৪০ কিউসেক জল ছাড়া হয় । লক্ষণীয়- এই পরিমাণ জল বহন করার ক্ষমতা বিবেচনায় ফিডার খাল তৈরি করা হয়েছে। তবে, শুষ্ক মৌসুমে, কম জল মুক্তি পায় ফারাক্কা বাঁধ থেকো। শুষ্ক মৌসুমের মাস জানুয়ারি থেকে মে। তারপর ভাগিরথী নদীতে খাল থেকে জল প্রবেশ ৪০ হাজার কিউসেক থেকে কমে ৩০  থেকে ২৮ হাজার কিউসেক হয়ে  যায়।  গুরুতর খরার সময় গঙ্গা উজানে জল কমে গেলে ফিডার চ্যানেলেও জলের প্রবেশ কমে যায়।
৩৮.৩৮ কিলোমিটার দীর্ঘ ফিডার খাল ফারাক্কা বাঁধের জল বহন করে নিয়ে যায় এবং ভাগীরথী নদীটির সাথে সংযোগ স্থাপন করে। ফুমল খালটি ছোট ছোট নদী যেমন গুমনি, ত্রিমোহিনী এবং কানলোই নদীর প্রবাহে নির্মাণ করা হয়েছিল। ত্রিমোহিনী এবং কানলোইয়ের জলপ্রবাহগুলি ফীডার খালের মধ্যে প্রবাহিত করার জন্য ডিজাইন করা হয়েছিল, এবং যখন এই নদীগুলির জল নিষ্কাশন খালের নকশার ক্ষমতা অতিক্রম করে তখন তারা সমস্যার সৃষ্টি করে। বগমারার জলপ্রবাহটি চাঁদনী খাল জুড়ে একটি সিপোনের মাধ্যমে গঙ্গার মধ্য দিয়ে প্রবাহিত করার পরিকল্পনা করা হয়েছিল। গঙ্গা নদীর তল্লাশি দ্বারা, বন্যা স্রোতধারা পাগলা ও বাঁশলোই নদীর অববাহিকায় ছড়িয়ে পড়ে এবং প্রায় ১০০ কিলোমিটার এলাকায় বন্যা ঘটায়।
ফারাক্কা জল ভাগের চুক্তি
ভারত এবং বাংলাদেশ এর চুক্তি অনুযায়ী, ফারাক্কা তে গঙ্গার জল ভাগাভাগির জন্য 1996 সালে স্বাক্ষরিত হয়, এই ভাগটি নিম্নরূপ:
মাউদি ভকেশ চন্দ
মাউদি ভকেশ চন্দ পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।
রাজনৈতিক জীবন
মাউদি ভকেশ চন্দ পাকিস্তানের গণপরিষদের সদস্য ছিলেন। ভারত বিভাগের পরে তিনি ১৯৪৭ সালে ভারতের গণপরিষদ থেকে সরে এসেছেন।
আব্দুল কাদের (অভিনেতা)
আব্দুল কাদের (১ এপ্রিল ১৯৫১ - ২৬ ডিসেম্বর ২০২০, ঢাকা) বাংলাদেশের একজন খ্যাতিমান নাট্যকার এবং অভিনেতা ছিলেন। ১৯৯৪ সালে কথা সাহিত্যিক হুমায়ূন আহমেদের লেখা ‘কোথাও কেউ নেই’ নাটকে তিনি বদি চরিত্রে অভিনয় করে আলোচনায় আসেন। বাংলাদেশের টেলিভিশন দর্শকদের কাছে তিনি 'বদি' নামে পরিচিতি পান। এছাড়া তিনি জনপ্রিয় বাংলাদেশী ম্যাগাজিন অনুষ্ঠান ইত্যাদিতে তার অভিনয়ের জন্য জনপ্রিয় ছিলেন। আব্দুল কাদের অভিনয়ে অত্যন্ত জনপ্রিয় হলেও মূল পেশা হিসাবে তিনি একটি কর্পোরেট প্রতিষ্ঠানের শীর্ষ পদে দায়িত্ব পালন করেছিলেন।
প্রাথমিক জীবন
আব্দুল কাদের ১৯৫১ সালে পূর্ব পাকিস্তানের মুন্সীগঞ্জ জেলার টংগিবাড়ী উপজেলার সোনারং গ্রামে জন্মগ্রহণ করেছিলেন। পিতা আবদুল জলিল এবং মাতা আনোয়ারা খাতুন।
তিনি সোনারং হাইস্কুল ও বন্দর হাইস্কুল থেকে এস.এস.সি, ঢাকা কলেজ থেকে এইচ.এস.সি ও ঢাকা বিশ্ববিদ্যালয় থেকে অর্থনীতিতে বিএ অনার্স ও এমএ করেছিলেন।
বিশ্ববিদ্যালয়ে থাকাকালীন ১৯৭২-৭৪ পর্যন্ত পরপর তিন বছর তিনি ঢাকা বিশ্ববিদ্যালয় মহসিন হল ছাত্র সংসদের নাট্যসম্পাদকের দায়িত্ব পালন করেছিলেন। ১৯৭৫ সাল পর্যন্ত ডাকসু নাট্যচক্রের কার্যনির্বাহী পরিষদের সদস্য ছিলেন। ১৯৭৩ সাল থেকে থিয়েটার নাট্যগোষ্ঠীর সদস্য এবং চার বছর যুগ্ম-সম্পাদকের ও ছয় বছর সাধারণ সম্পাদকের দায়িত্ব পালন করেছেন। তিনি থিয়েটারের পরিচালক (প্রশিক্ষণ) হিসেবে ছিলেন। ১৯৭৪ সালে তিনি ঢাকায় আমেরিকান কলেজ থিয়েটার ট্রুপ কর্তৃক আয়োজিত অভিনয় কর্মশালায় প্রশিক্ষণ গ্রহণ করেছিলেন। আবদুল কাদের বাংলাদেশ টেলিভিশনের নাট্যশিল্পী ও নাট্যকারদের একমাত্র সংগঠন টেলিভিশন নাট্যশিল্পী ও নাট্যকার সংসদ’ টেনাশিনাস -এর সহ-সভাপতি ছিলেন।
তার পেশাগত জীবন শুরু হয়েছিল শিক্ষকতা দিয়ে। তিনি সিংগাইর ডিগ্রি কলেজ ও লোহাজং কলেজে অর্থনীতিতে শিক্ষকতা করেন। পরে বিটপী বিজ্ঞাপনী সংস্থায় এক্সিকিউটিভ হিসেবে চাকরির পর, ১৯৭৯ সাল থেকে বহুজাতিক কোম্পানী ‘বাটা’তে উচ্চপদস্থ পদে কর্মরত ছিলেন।
অভিনয় জীবন
রবীন্দ্রনাথ ঠাকুরের ‘ডাকঘর’ নাটকে অমল চরিত্রে অভিনয়ের মাধ্যমে তার প্রথম নাটকে অভিনয় শুরু করেছিলেন। ১৯৭২ সালে আন্তঃহল নাট্য প্রতিযোগিতায় চ্যাম্পিয়ন মহসিন হলের নাটক সেলিম আল দীন রচিত ও নাসিরউদ্দিন ইউসুফ নির্দেশিত ‘জন্ডিস ও বিবিধ বেলুন’ -এ সেরা অভিনেতা হিসেবে পুরস্কার লাভ করেছিলেন। ১৯৮২ সাল থেকে টেলিভিশন ও ১৯৮৩ সাল থেকে রেডিও নাটকে অভিনয় শুরু করেছিলেন। টেলিভিশনে তার অভিনীত প্রথম কিশোর ধারাবাহিক নাটক ’এসো গল্পের দেশে’। তিনি হুমায়ূন আহমেদ রচিত কোথাও কেউ নেই ধারাবাহিক নাটকে বদি চরিত্রে অভিনয়ের জন্য জনপ্রিয়তা পান। থিয়েটার নাটকে প্রায় ৩০টি প্রযোজনা সহ এবং ১০০০টিরও বেশি প্রদর্শনীতে অভিনয়ে অংশগ্রহণ করেছিলেন। এছাড়া টেলিভিশনে প্রায় দুই হাজারের বেশি নাটকে অভিনয় করেছেন। জনপ্রিয় ম্যাগাজিন অনুষ্ঠান ইত্যাদিতে নিয়মিত মামার চরিত্রে অভিনয় করেছেন। অভিনয়ের পাশাপাশি তিনি বেশ কয়েকটি বিজ্ঞাপনেও অংশ নিয়েছেন।
উল্লেখযোগ্য টিভিনাটক
• কোথাও কেউ নেই
• মাটির কোলে
• নক্ষত্রের রাত
• শীর্ষবিন্দু
• সবুজ সাথী
• যুবরাজ
• আগুন লাগা সন্ধ্যা
• এই সেই কণ্ঠস্বর
• আমার দেশের লাগি
• প্যাকেজ সংবাদ
• সবুজ ছায়া
• কার ছায়া ছিল
• দীঘল গায়ের কন্যা
• কুসুম কুসুম ভালোবাসা
• নীতু তোমাকে ভালোবাসি
• আমাদের ছোট নদী
• ভালমন্দ মানুষেরা
২০১৮ বাংলাদেশে নির্বাচনী সহিংসতা
একাদশ জাতীয় সংসদ নির্বাচন ২০১৮ বাংলাদেশে ৩১ অক্টোবর থেকে ৩১ ডিসেম্বর এর মধ্যে অনুষ্ঠিত হবে। এ নির্বাচনের সকল সমালোচনা, ঘটনা এবং দুর্ঘটনা সমূহ এখানে লিপিবদ্ধ করা থাকবে।
আব্দুল কাদের (অভিনেতা)
উল্লেখযোগ্য টিভিনাটক
• দূরের আকাশ
২০১৮ বাংলাদেশে নির্বাচনী সহিংসতা
ইভিএম
বাংলাদেশ নির্বাচন কমিশন ইভিএম ব্যবহারের সিদ্ধান্ত নিলে বিএনপি সহ বেশ কয়েকটি দল এর বিরোধিতা করে। এর পরিপ্রেক্ষিতে সীমিত আকারে ইভিএম ব্যবহারের ব্যাপারে সিদ্ধান্ত নেয় নির্বাচন কমিশন।
আব্দুল কাদের (অভিনেতা)
উল্লেখযোগ্য টিভিনাটক
• ফুটানী বাবুরা
২০১৮ বাংলাদেশে নির্বাচনী সহিংসতা
আদাবর দুর্ঘটনা
২০১৮ সালের ১০ নভেম্বর দুপুরে ঢাকার আদাবর এলাকায় আওয়ামী লীগের দুই পক্ষের সংঘর্ষের সময় দুই কিশোর নিহত হয়। এই সংঘর্ষের ঘটনাটি একাদশ জাতীয় সংসদ নির্বাচনী সহিংসতায় বড় ধরনের প্রাণহানির প্রথম ঘটনা। তবে এ ব্যাপারে কোন মামলা বা কেউ গ্রেপ্তার হয়নি।
আব্দুল কাদের (অভিনেতা)
উল্লেখযোগ্য টিভিনাটক
• হারানো সুর
২০১৮ বাংলাদেশে নির্বাচনী সহিংসতা
নয়াপল্টনে পুলিশের সাথে সংঘর্ষ
১৪ নভেম্বর ২০১৮ তারিখে ঢাকা নয়াপল্টন এলাকায় বিএনপির কেন্দ্রীয় কার্যালয়ের সামনে পুলিশের সঙ্গে দলটির নেতা-কর্মীদের ব্যাপক সংঘর্ষ হয়। এতে নেতাকর্মিরা ২ টি পুলিশ ভ্যান পুড়িয়ে ফেলে এছাড়াও ভাঙচুর করা হয় অনেক গাড়ি। দেড় ঘণ্টা ব্যাপি এই সংঘর্ষে ২৩ জন পুলিশ সদস্য এবং অর্ধশতাধিক নেতা-কর্মী আহত হয়েছেন বলে পুলিশ ও বিএনপি নেতাকর্মী উভয় পক্ষের দাবি। এই ঘটনায় মোট ঘটনায় ৩ মামলায় গ্রেপ্তার করা হয় ৫০ জন বিএনপি কর্মিকে। ৩০ ডিসেম্বরের নির্বাচনে সহিংসতায় বিভিন্ন জেলায় ১৫ জন নিহত হয়েছে।
আব্দুল কাদের (অভিনেতা)
উল্লেখযোগ্য টিভিনাটক
• দুলা ভাই
• অজ্ঞান পার্টি
২০১৮ বাংলাদেশে নির্বাচনী সহিংসতা
নোয়াখালির সুবর্ণচর উপজেলায় গণধর্ষণ
নির্যাতনের শিকার সেই নারীর স্বামী আরো জানান, তার স্ত্রী নির্বাচনের দিন সকাল ১১টায় চর জুবিলী প্রাথমিকে বিদ্যালয় কেন্দ্রে ভোট দিতে যান। সেখানে তিনি সহকারী প্রিসাইডিং অফিসারের কাছ থেকে ব্যালট পেপার নিয়ে বুথে যেতে চান। ওই সময় আওয়ামী লীগের কর্মী রুহুল আমীন তাকে নৌকায় ভোট দেওয়ার জন্য জোর করেন। কিন্তু, তাকে (রুহুল আমীন) যখন বলা হয় যে ধানের শীষে ভোট দেওয়া হয়েছে, তখন তিনি ব্যালট পেপারটি ছিনিয়ে নেওয়ার চেষ্টা করেন। কিন্তু, এরমধ্যেই তার স্ত্রী ব্যালটটি বাক্সে ঢুকিয়ে দেন। এতেই রুহুল ক্ষেপে যান এবং দেখে নেওয়ার হুমকি দেন।
আব্দুল কাদের (অভিনেতা)
উল্লেখযোগ্য টিভিনাটক
• মোবারকের ঈদ
২০১৮ বাংলাদেশে নির্বাচনী সহিংসতা
নোয়াখালির সুবর্ণচর উপজেলায় গণধর্ষণ
বাংলাদেশ মহিলা পরিষদ, হিউম্যান রাইটস ফোরাম বাংলাদেশসহ ৪০টি মানবাধিকার সংগঠনের একটি প্লাটফর্ম এ ঘটনার নিন্দা ও জড়িত ব্যক্তিদের যথাযথ শাস্তি নিশ্চিত করার দাবি জানিয়েছে। ভুক্তভোগী ও তার পরিবারের নিরাপত্তা নিশ্চিতেরও দাবি করেছে সংগঠনগুলো।
বরেণ্য শিক্ষাবিদ মুহম্মদ জাফর ইকবাল এ গ্লানি কোথায় রাখি শীর্ষক নাতিদীর্ঘ কলামে "এ ঘটনাটিকে নির্বাচিত সরকারের জন্য আকাশছোঁয়া গ্লানি হিসেবে তুলনা করেন।" তার মন এ ঘটনায় এতটাই বিষন্নতায় আচ্ছন্ন বলে উল্লেখ করেন, যার জন্য কলামটিতে আর কিছু লিখতে পারবেন না বলে জানান।
আব্দুল কাদের (অভিনেতা)
উল্লেখযোগ্য টিভিনাটক
• বহুরূপী
• এই মেকাপ
• ঢুলী বাড়ী
• সাত গোয়েন্দা
• এক জনমে
• জল পড়ে পাতা নড়ে
• খান বাহাদুরের তিন ছেলে
• ইন্টারনেটের বউ
• ঈদ মোবারক
• সিটিজেন
• হতাই
• ফাঁপর
• চারবিবি
• সুন্দরপুর কতদূর
• ভালবাসার ডাক্তার
মনিকা ডুরান
মনিকা ইরাসেমা ডুরান (জন্ম ৮ই জানুয়ারী, ১৯৬০) হলেন একজন আমেরিকান রাজনীতিবিদ। তিনি ২৩ তম জেলার প্রতিনিধিত্বকারী কলোরাডো হাউস অফ রিপ্রেজেন্টেটিভের সদস্য। এর মধ্যে জেফারসন কাউন্টির লেকউড, হুইট রিজ, অ্যাপলউড, মাউন্টেন ভিউ এবং ইস্ট প্লেজেন্ট ভিউয়ের সম্প্রদায় অন্তর্ভুক্ত রয়েছে। আবার করে অংশবিভাগের আগে, ডুরান জেফারসন কাউন্টির ২৪ তম জেলার প্রতিনিধিত্ব করেছিলেন।
আব্দুল কাদের (অভিনেতা)
উল্লেখযোগ্য টিভিনাটক
• চোরাগলি
মনিকা ডুরান
জীবনী
রাজনীতিতে জড়ানোর আগে ডুরান ৩০ বছরেরও বেশি সময় ধরে দন্ত সংক্রান্ত ব্যবসায়ে কাজ করেছেন।
আব্দুল কাদের (অভিনেতা)
উল্লেখযোগ্য টিভিনাটক
• বয়রা পরিবার
মনিকা ডুরান
রাজনৈতিক পেশা
২০১৮ সালের ৬ই নভেম্বর সাধারণ নির্বাচনে ডুরান নির্বাচিত হন। তিনি ৬৩ শতাংশ ভোট পেয়ে জয়ী হন, যেখানে রিপাবলিকান প্রার্থী আর্থার এরউইনের প্রাপ্ত ভোটের পরিমান ছিল ৩৭ শতাংশ। মনিকা আগে সিটি কাউন্সিল ফর হুইট রিজ, কলোরাডোর সদস্য ছিলেন। তিনি ২০২০ সালে পুনরায় নির্বাচিত হন
আব্দুল কাদের (অভিনেতা)
ব্যক্তিগত জীবন
তিনি খাইরুননেছা কাদেরকে বিয়ে করেছিলেন এবং দম্পতির এক ছেলে ও এক মেয়ে রয়েছে।
মনিকা ডুরান
রাজনৈতিক পেশা
২০২০ থেকে ২০২২ পর্যন্ত, হাউসের সংখ্যাগরিষ্ঠ সহ-সচেতক (কো হুইপ) হিসাবে ডুরান কাজ করেছিলেন। তিনি কলোরাডো ডেমোক্রেটিক ল্যাটিনো সংগঠনী কমিটি, চিলড্রেন সংগঠনী কমিটি এবং কলোরাডো বিধানসভা প্রাণী কল্যাণ সংগঠনী কমিটির সদস্য। ডুরান সাধারণ পরিষদের গণতান্ত্রিক মহিলা সংগঠনী কমিটির সহ-সভাপতিও।
আব্দুল কাদের (অভিনেতা)
মৃত্যু
৮ই ডিসেম্বর শারীরিক অসুস্থতার কারণে তাকে ভারতে নেওয়া হয় এবং সেখানে তার ক্যান্সার শনাক্ত হয়। চেন্নাইয়ের ভেলোর শহরের সিএমসি হাসপাতাল থেকে চিকিৎসা শেষে ২০ ডিসেম্বর দেশে ফেরার পর আবারো অসুস্থতা অনুভব করায় তাকে এভারকেয়ার হাসপাতালে ভর্তি করা হয় এবং মৃত্যুর পূর্ব পর্যন্ত তিনি এই হাসপাতালে চিকিৎসাধীন ছিলেন।
মনিকা ডুরান
রাজনৈতিক পেশা
তাঁর কার্যকালে, ডুরান কিছু বিলের প্রস্তাবের উত্থাপক ছিলেন, যেগুলির মধ্যে রয়েছে পশু আবাসের এবং পশুদের উদ্ধারের জন্য যত্নের ন্যূনতম মান তৈরি করা, আদিবাসীদের সম্বন্ধিত নিখোঁজ বা হত্যা মামলার কাজের উন্নতির জন্য একটি অফিস তৈরি করা এবং একটি বিল যা গার্হস্থ্য নির্যাতনের শিকারদের রক্ষা করার লক্ষ্যে আগ্নেয়াস্ত্র রাখা থেকে অপব্যবহারকারীদের বাধা দেওয়া।
২০২২ সালের নভেম্বরে, ২০২৩ সালের বিধানসভা অধিবেশনের জন্য কলোরাডো হাউস অফ রিপ্রেজেন্টেটিভের সংখ্যাগরিষ্ঠ নেতা হওয়ার জন্য ডুরানকে নির্বাচিত করা হয়েছিল।
এইডেন স্টার
আইডেন স্টার (জন্ম: ২৭ আগস্ট ১৯৭৯, নিউ মিলফোর্ড, নিউ জার্সি) মার্কিন যুক্তরাষ্ট্রে জন্মগ্রহণকারী একজন পর্নোগ্রাফিক অভিনয়শিল্পী। ২০০৯ সালে তিনি বেলাদোনা'স গার্ল ট্রেন চলচ্চিত্রের জন্য সেরা সমকামী ত্রয়ী দৃশ্যের জন্য এভিএন পুরস্কার পেয়েছিলেন।
তিনি ২০০৬ সালে অভিনয়ে আত্মপ্রকাশ করেন জ্যাক ম্যালোনের পিওভি চলচ্চিত্র দিয়ে।
ঔরঙ্গাবাদ বিমানবন্দর
ঔরঙ্গাবাদ বিমানবন্দর (আইএটিএ: আইএক্সইউ, আইসিএও: ভিএএইউ) ভারতের মহারাষ্ট্র রাজ্যের ঔরঙ্গাবাদ শহরে অবস্থিত একটি সরকারি বিমানবন্দর। এটি শহরের কেন্দ্র থেকে ৫.৫ কিলোমিটার পূর্বে এবং ঔরঙ্গাবাদ রেলওয়ে স্টেশন থেকে ১১ কিলোমিটার দূরে ঔরঙ্গাবাদ-নাগপুর রাজ্য মহাসড়কের পাশ অবস্থিত। বিমানবন্দরটি ভারতীয় বিমানবন্দর কর্তৃপক্ষের মালিকানাধীন এবং পরিচালিত। ১,৯০,০০০ বর্গফুট এলাকার একটি যাত্রী টার্মিনালের সাথে রয়েছে বিমানবন্দরে। বিমানবন্দরটি থেকে সাধারণত অন্তর্দেশীয় গন্তব্যস্থলে উড়ান পরিচালিত হয়, তবে  হজ উড়ান পরিচালনা করতে তাত্ক্ষণিক অভিবাসন এবং কাস্টমস কাউন্টারে ব্যবহার করা হয়।
বিমানবন্দরে একটি ০৯/২৭ ভিত্তিক, ৯,৩০০ ফুট (২,৮৩৫ মিটার) দীর্ঘ আস্ফাল্ট রানওয়ে রয়েছে। রানওয়েটি উড়ান পরিচালনার জন্য আএলএস ব্যবস্থা দ্বারা সজ্জিত। বিমানবনওদরে বিমান দাঁড়ানোর জন্য দুটি অ্যাপ্রন রয়েছে।  একটি অ্যাপ্রন যাত্রী টার্মিনালের জন্য  এবং কার্গো টার্মিনালের জন্য অন্য অ্যাপ্রনটি ব্যবহৃত হয়। যাত্রী টার্মিনালের অ্যাপ্রনটি চারটি একই সঙ্গে বৃহত্ত উড়োজাহাজ যেমন এয়ারবাস এ৩২০ পরিবার বা বোয়িং বি ৭৩৭ পরিবার পর্যন্ত দাঁড়িয়ে থাকতে পারে। এই দুটি বিমান দাড়ানোর স্থান অ্যারোব্রিজ এবং একটি জেটওয়ের সাথে  সজ্জিত।
বিমানবন্দর বর্তমানে এয়ার ইন্ডিয়া,
প্রকল্প ইতিহাস
১৯৯০ এর দশকের শুরুতে, মহারাষ্ট্র সরকার ঔরঙ্গাবাদ জেলার (অজন্তা, এলোড়া, দৌলাতাবাদ ও আরবাগঞ্জ শহরের বিবি কে মকবরা) পর্যটন বিকাশের চেষ্টা করে কিন্তু প্রকল্পটি ব্যর্থ হয়।
দারিদ্র্য বিমোচনে সরকার জেবিআইকে (আন্তর্জাতিক সহযোগিতা সংস্থার জন্য জাপান ব্যাঙ্ক) পুরস্কার প্রদান করে, যার এই প্রকল্পের পরিকল্পনা, অর্থায়ন ও বাস্তবায়ন করে ছিল। জেবিআইসি বিভিন্ন উপায়ে সহায়তা করে ছিল প্রকল্পটিতে। স্মৃতিস্তম্ভ সংরক্ষণ, বিমানবন্দর সম্প্রসারণ, স্মৃতিস্তম্ভে রাস্তাগুলির উন্নয়ন করা, পানীয় জলের গুণমানের উন্নত করা, বৈদ্যুতিক সেবা বিস্তৃতকরণ এবং পরিদর্শক-ব্যবস্থাপনা পদ্ধতির বাস্তবায়ন ইত্যাদি এই প্রকল্পে ছিল।
পুনরায় উদ্বোধন
২১ নভেম্বর ২০০৮ সালে উদ্বোধনী অনুষ্ঠানে উপস্থিত ছিলেন মহারাষ্ট্রের মুখ্যমন্ত্রী বিলাসরাও দেশমুখ ও বেসামরিক বিমান মন্ত্রী প্রফুল্ল পটেল। প্রথম উড়ান জেদ্দা (সৌদি আরব) রুটে উড়ে গিয়েছিল, হজ তীর্থযাত্রীদের বহন করার জন্য।  জাতীয় বিমানবাহী সংস্থা এয়ার ইন্ডিয়া হজের জন্য জেদ্দা থেকে সরাসরি উড়ান চালু করে, এয়ারবাস ৩১০ ব্যবহার করে এবং ঔরঙ্গাবাদের নতুন নির্মিত টার্মিনাল ২০০ জন হাজি ব্যবহার করে। এই সঙ্গে, ঔরঙ্গাবাদ বিমানবন্দর দেশের ১৭তম ব্যস্ত বিমানবন্দর হয়ে ওঠে, দেশের হজ উড়ান পরিচালিত বিমানবন্দর গুলির মধ্যে।
৩ মার্চ ২০০৯ সালে বিমানবন্দর নিয়মিত উড়ান পরিচালনার জন্য খোলা হয়ে ছিল।মুম্বাই-আওরঙ্গাবাদ উড়ান সকালা ৮:০৫ য়ে  অবতরণ করে, বিমানবন্দরের নতুন টার্মিনাল ব্যবহার করার জন্য প্রথম নির্ধারিত উড়ান হিসাবে।
চিত্তুর জেলা
চিত্তুর জেলা (చిత్తూరు జిల్లా) হল ভারতের অন্ধ্রপ্রদেশ রাজ্যের রায়ালসীমা অঞ্চলের একটি জেলা। এই জেলার সদর শহর চিত্তুর। ২০১১ সালের জনগণনা অনুসারে, এই জেলার জনসংখ্যা ৪,১৭০,৪৬৮। চিত্তুর জেলায় অনেকগুলি বিখ্যাত মন্দির রয়েছে। এগুলির মধ্যে তিরুপতি, কানিপকম ও শ্রীকালহস্তী মন্দির উল্লেখযোগ্য। অন্ধ্রপ্রদেশ রাজ্যের সর্বদক্ষিণে পইনি নদী উপত্যকায় ৪ নং জাতীয় সড়কের চেন্নাই-বেঙ্গালুরু শাখায় এই জেলা অবস্থিত। চিত্তুর জেলা আম, খাদ্যশস্য, আখ ও মটরশুঁটির অন্যতম প্রধান বাজার।
নামকরণ
চিত্তুর জেলার নাম এই জেলার সদর শহর চিত্তুরের নাম থেকে এসেছে।
ইতিহাস
১৯১১ সালের ১ এপ্রিল তদনীন্তন মাদ্রাজ রাজ্যের উত্তর আরকট জেলার চিত্তুর, পালামানেরু, চন্দ্রগিরি এবং কাডাপা থেকে মদনপল্লী, বয়ালপদু এবং স্থানীয় জমিদারিগুলি থেকে পুঙ্গানুর, শ্রীকালহস্তী, করবেতিনগর অঞ্চলগুলিকে একত্রিত করে চিত্তুর জেলা গঠন করা হয়। পরে ১৯৬০ সালের ১ এপ্রিল মা. পো. সি. প্রমুখ নেতৃবর্গের দাবি মেনে চিত্তুর জেলার ৩১৯টি গ্রাম তামিলনাড়ু রাজ্যের কাঞ্চীপুরম জেলা ও তিরুবল্লুর জেলার সঙ্গে যুক্ত করা হয়।
তিরুপতির শহরতলি অঞ্চলে অবস্থিত চন্দ্রগিরি ছিল বিজয়নগর সাম্রাজ্যের চতুর্থ রাজধানী।
ভূগোল
চিত্তুর জেলা অন্ধ্রপ্রদেশ রাজ্যের রায়ালসীমা অঞ্চলের অংশ। এই জেলার আয়তন । চিত্তুর জেলার উত্তরপশ্চিমে অনন্তপুর জেলা, উত্তরে কাডাপা জেলা, উত্তরপূর্বে নেল্লোর জেলা এবং দক্ষিণ দিকে তামিলনাড়ু রাজ্যের কৃষ্ণগিরি জেলা, ভেল্লোর জেলা ও তিরুবল্লুর জেলা এবং পশ্চিম দিকে কর্ণাটক রাজ্যের কোলার জেলা অবস্থিত। চিত্তুর জেলা অন্ধ্রপ্রদেশের সর্বদক্ষিণে ১২°৩৭′ - ১৪°৮′ উত্তর অক্ষাংশ এবং ৭৮°৩′ - ৭৯°৫৫′ পূর্ব দ্রাঘিমাংশের মধ্যে অবস্থিত। এই জেলার ৩০% অঞ্চল অরণ্যাবৃত। চিত্তুর শহরের চারপাশে আম ও তেঁতুল গাছের বন দেখা যায়। পশুপালন এই জেলার অধিবাসীদের অন্যতম পেশা। এই জেলার মাটির ৫৭% লাল দো-আঁশ মাটি, ৩৪% লাল বেলে মাটি এবং বাকি ৯% কালো দো-আঁশ মাটি, কালো বেলে ও লাল মাটি।  চিত্তুর শহরটি চেন্নাই থেকে ১৬০ কিলোমিটার, বেঙ্গালুরু থেকে ১৮০ কিলোমিটার এবং হাদ্রাবাদ থেকে ৫৯০ কিলোমিটার দূরে অবস্থিত।
জলবায়ু
চিত্তুর জেলার পশ্চিমাঞ্চলের পুঙ্গানুর, মদনপল্লী ও হর্সলে পর্বত অঞ্চলের তাপমাত্রা জেলার পূর্বাঞ্চলের তুলনায় অপেক্ষাকৃত কম। এর কারণ হল, জেলার পশ্চিমাঞ্চলের উচ্চতা পূর্বাঞ্চলের তুলনায় বেশি। পূর্বাঞ্চলে গ্রীষ্মকালে তাপমাত্রা ৪৬° সেন্টিগ্রেড স্পর্শ করে। অন্যদিকে এই সময় পশ্চিমাঞ্চলের তাপমাত্রা ৩৬° থেকে ৩৮° সেন্টিগ্রেডের মধ্যে থেকে। একই ভাবে শীতকালে পশ্চিমাঞ্চলে তাপমাত্রা অপেক্ষাকৃত কম থাকে। শীতকালে এই অঞ্চলের তাপমাত্রা থাকে ১২° থেকে ১৪° সেন্টিগ্রেড এবং পূর্বাঞ্চলের তাপমাত্রা থাকে ১৬° থেকে ১৮° সেন্টিগ্রেড।
চিত্তুর জেলার বার্ষিক গড় বৃষ্টিপাতের পরিমাণ ৯১৮.১ মিলিমিটার। দক্ষিণপশ্চিম মৌসুমি বায়ু ও উত্তরপূর্ব মৌসুমি বায়ু এই জেলায় বৃষ্টিপাতের প্রধান উৎস। দক্ষিণপশ্চিম মৌসুমি বায়ুর প্রভাবে এই জেলায় গড়ে ৪৩৮.০ মিলিমিটার (জুন থেকে সেপ্টেম্বর) এবং উত্তরপূর্ব মৌসুমি বায়ুর প্রভাবে এখানে গড়ে ৩৯৬.০ মিলিমিটার (অক্টোবর থেকে ডিসেম্বর) বৃষ্টিপাত হয়। ২০০২ ও ২০০৩ সালে এই জেলায় যথাক্রমে গড়ে ৯৮৪.২ মিলিমিটার ও ৯৩৪ মিলিমিটার বৃষ্টিপাত হয়েছিল।
জনপরিসংখ্যান
২০০৭-২০০৮ সালে ইন্টারন্যাশানাল ইনস্টিটিউট ফর পপুলেশন সায়েন্সেস এই জেলার ৩৮টি গ্রামের ১০১০ জন গৃহস্থের সাক্ষাৎকার গ্রহণ করে। এই সাক্ষাৎকার থেকে জানা যায়, ৯২.৭% বাড়িতে বিদ্যুৎ সংযোগ আছে, ৯৯.৬% বাড়িতে পানীয় জল সরবরাহের ব্যবস্থা আছে, এবং ৫৩.৮% বাড়িই পাকা বাড়ি। এই জেল্র ২৯.৩% বালিকার বিবাহ হয়ে যায় বিবাহযোগ্য বয়সে (১৮ বছর বয়স) পৌঁছানোর আগেই। ৮৮.২% ব্যক্তির একটি বিপিএল রেশন কার্ড আছে।
তেলুগু এই জেলার স্থানীয় তথা সরকারি ভাষা। তামিলনাড়ু রাজ্যের নিকটবর্তী হওয়ায় তামিল ভাষাও এই জেলায় চলে। জেলার ৩০% জনসংখ্যার মাতৃভাষা তামিল। জেলার পশ্চিম দিকে কর্ণাটক-সীমান্তবর্তী অঞ্চলে প্রচুর কন্নড়-ভাষীও বাস করেন।
রাজনীতি
অন্ধ্রপ্রদেশ বিধানসভার ১৪টি কেন্দ্র চিত্তুর জেলায় অবস্থিত।
অর্থনীতি
২০০৬ সালে ভারত সরকার দেশের ২৫০টি সর্বাধিক অনগ্রসর জেলার তালিকায় চিত্তুর জেলার নাম নথিভুক্ত করে। অন্ধ্রপ্রদেশের যে ১৩টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, চিত্তুর জেলা তার মধ্যে অন্যতম।
শিক্ষা
তিরুপতিতে একাধিক উচ্চশিক্ষা প্রতিষ্ঠান রয়েছে। শ্রীবেঙ্কটেশ্বর বিশ্ববিদ্যালয়, অন্ধ্রপ্রদেশের প্রথম মহিলা বিশ্ববিদ্যালয় শ্রীপদ্মাবতী মহিলা বিশ্ববিদ্যালয়ম্‌, রাষ্ট্রীয় সংস্কৃত বিদ্যাপীঠ তিরুপতি শহরে অবস্থিত। এছাড়াও তিরুপতি নগর অঞ্চলে অনেক কলেজ ও শিক্ষা প্রতিষ্ঠান রয়েছে। কুপ্পমে দ্রাবিড়ীয় বিশ্ববিদ্যালয় অবস্থিত। চিত্তুর জেলায় ন্যাশানাল অ্যাটমোস্ফেরিক রিসার্চ ল্যাবোরেটরি অবস্থিত। এটি মহাকাশ মন্ত্রকের অধীনস্থ। এখানে বায়ুমণ্ডল ও মহাকাশ বিজ্ঞান নিয়ে মৌলিক ও ফলিত গবেষণা চলে।
দোহা আন্তর্জাতিক বিমানবন্দর
দোহা আন্তর্জাতিক বিমানবন্দর (مطار الدوحة الدولي) হচ্ছে কাতারের দোহায় অবস্থিত একটি আন্তর্জাতিক বিমানবন্দর। ২০১৪ সালের ২৭ মে তারিখে হামাদ আন্তর্জাতিক বিমানবন্দর উদ্বোধন করার আগ পর্যন্ত এটি ছিল কাতারের বাণিজ্যিক আন্তর্জাতিক বিমানবন্দর। যদিও সকল নির্ধারিত বাণিজ্যিক বিমান চলাচল স্থগিত করা হয়, বিমানবন্দর ওয়েবসাইট এবং বিদ্যমান রানওয়ে এখনও কাতার এমিরী এয়ার ফোর্স, রিজোন জেট এবং গল্‌ফ হেলিকপ্টার ব্যবহার করা হয়।
ইতিহাস
বিমানবন্দরটি অতিরিক্ত ব্যবহারের ফলে বিভিন্নভাবে সমস্যার সম্মুখীন হয়েছে যার ফলে বন্দরটিকে প্রসারিত করা হয়েছে। নতুন বিমানবন্দর খোলার আগে প্রতিবছর ১২ মিলিয়ন যাত্রী এখানে জমায়িত হয়। এটি ছিল অন্যতম দীর্ঘ একটি বেসামরিক বিমানবন্দর যার আয়তন । এটি কাতার বিমানবন্দরের মূল ভিত্তি ছিল। অতীতে বিমানবন্দরটি বেশিরভাগক্ষেত্রে কাতার হলিডে মেকার্স কর্তৃক ব্যবহৃত হয় এবং তেল ও গ্যাস ক্ষেত্রের জন্য বিদেশী শ্রমিকরা আগমন করে থাকে। ২০১০ সালে এটি বিশ্বের ২৭তম ব্যস্ততম মালবাহী বিমানবন্দর ছিল। কন্ট্রোল টাওয়ার এবং সহায়ক ভবন ক্রিটিস ডব্লিউ ফারেন্রেস, এফএআইএ, ফেটার্রেস আর্কিটেক্টের রিবা স্থপতিগণ কর্তৃক নকশা করা হয়।
২০১৪ সালের ২৭ মে তারিখে এই বিমানবন্দরটি সমস্ত নির্ধারিত বাণিজ্যিক বিমান চলাচল নতুন হামাদ আন্তর্জাতিক বিমানবন্দরে স্থানান্তরিত করা হয়। নতুন বিমানবন্দরটি  পূর্বে অবস্থিত। এটি  জমি জুড়ে অবস্থান করছে এবং উদ্বোধনী দিন থেকে শুরু করে প্রতি বছর ২৯ মিলিয়ন যাত্রী পরিচালনা করতে সক্ষম। পুরনো বিমানবন্দরটি ধ্বংস করা হবে এবং আল শাহান সিটি নামে নতুন একটি শহুরে প্রকল্প হিসেবে পুনঃনির্ধারণ করা হয়।
পরিসংখ্যান
১৯৯৮ সাল থেকে যাত্রীদের সংখ্যা এবং মোট পণ্যসম্ভার লোড উল্লেখযোগ্যভাবে বৃদ্ধি পায় যা নিম্নে উল্লেখ করা হলো:
স্বামী রামানন্দ
স্বামী রামানন্দ (स्वामी रामानन्द,, இராமாநந்தர், ラーマーナンダ, পাঞ্জাবি: ਭਗਤ ਰਾਮਾਨੰਦ, Рамананда) বা রামানন্দ ছিলেন চতুর্দশ শতকের একজন বৈষ্ণব ভক্তিমূলক কবি সাধক, যিনি উত্তর ভারতের গাঙ্গেয় অববাহিকার অধিবাসী ছিল। হিন্দু ঐতিহ্য তাকে রামানন্দী সম্প্রদায়ের প্রতিষ্ঠাতা হিসেবে স্বীকৃতি দেয়, আধুনিক সময়ে সবচেয়ে বড় সন্ন্যাসী হিন্দু ত্যাগী সম্প্রদায়।
রামানন্দ গৌড় ব্রাহ্মণ পরিবারে জন্মগ্রহণ করেন, তার জীবনের বেশিরভাগ সময় পবিত্র শহর বারাণসীতে বসবাস করেন। তার জন্ম তারিখ ৩০ ডিসেম্বর কিন্তু মৃত্যু অনিশ্চিত, তবে ঐতিহাসিক প্রমাণ থেকে জানা যায় যে তিনি প্রথম দিকের একজন সাধু এবং ভক্তি আন্দোলনের অগ্রগামী ব্যক্তিত্ব ছিলেন কারণ এটি উত্তর ভারতে দ্রুত বৃদ্ধি পেয়েছিল, ১৪ ও ১৫ শতকের মাঝামাঝি সময়ে ইসলামী শাসনের সময়কাল। ঐতিহ্য বলে যে রামানন্দ দক্ষিণ ভারতীয় বেদান্ত দার্শনিক রামানুজ দ্বারা অনুপ্রাণিত হয়ে তার দর্শন এবং ভক্তিমূলক থিমগুলি তৈরি করেছিলেন, তবে, প্রমাণ এও ইঙ্গিত করে যে রামানন্দ হিন্দু দর্শনের যোগ দর্শনের নাথপন্থী সন্ন্যাসীদের দ্বারা প্রভাবিত ছিলেন।
রামানন্দ তার কাজ রচনা করার জন্য এবং আধ্যাত্মিক বিষয়গুলিকে আঞ্চলিক হিন্দিতে আলোচনা করার জন্য পরিচিত ছিলেন, বলেছেন যে এটি জনসাধারণের কাছে জ্ঞানকে সুগম করে তোলে।
জীবনী
জন্ম ও মৃত্যুর বছর সহ রামানন্দের জীবন সম্পর্কে নিশ্চিতভাবে খুব কমই জানা যায়। তার জীবনী মাধ্যমিক সাহিত্য এবং অসংলগ্ন হ্যাজিওগ্রাফিতে তার উল্লেখ থেকে উদ্ভূত হয়েছে।
সর্বাধিক স্বীকৃত সংস্করণে বলা হয়েছে যে রামানন্দ একটি ব্রাহ্মণ পরিবারে জন্মগ্রহণ করেছিলেন, প্রায় ১৪ শতকের মাঝামাঝি, এবং প্রায় ১৫ শতকের মাঝামাঝি মারা যায়। যদিও খুব কম লোকই তাকে দক্ষিণী বংশোদ্ভূত বলে ধরেন, তবে এই ধরনের দাবিকে সমর্থন করার কোনো প্রমাণ নেই। প্রকৃতপক্ষে, সমস্ত প্রকৃত ভারতীয় সূত্র একমত যে রামানন্দের জন্ম প্রয়াগে (এলাহাবাদ)।
নভদাসের মধ্যযুগীয় ভক্তমাল পাঠ অনুসারে, রামানন্দ বৈষ্ণবধর্মের বেদান্ত-ভিত্তিক ভাটকালই (উত্তর, রাম-অবতার) বিদ্যালয়ে গুরু রাঘবানন্দ এর অধীনে অধ্যয়ন করেছিলেন।
অন্যান্য পণ্ডিতদের মতে, রাঘবানন্দের সাথে সাক্ষাতের পূর্বে রামানন্দের শিক্ষা আদি শঙ্করের অদ্বৈত বেদান্ত বিদ্যালয়ে শুরু হয়েছিল, এবং রামানুজের বিশিষ্টাদ্বৈত বেদান্ত বিদ্যালয়েও তিনি পড়াশোনা করেছিলেন।
সাহিত্যকর্ম
রামানন্দকে অনেক ভক্তিমূলক কবিতার রচয়িতা হিসাবে কৃতিত্ব দেওয়া হয়, তবে বেশিরভাগ ভক্তি আন্দোলনের কবিদের মতো, তিনি আসলে এই কবিতাগুলির লেখক ছিলেন কিনা তা স্পষ্ট নয়। হিন্দি ভাষায় দুটি গ্রন্থ, জ্ঞান-লীলা এবং যোগ-চিন্তামণি ও রামানন্দকে দায়ী করা হয়, যেমন সংস্কৃত রচনা বৈষ্ণব মাতা ভজভাস্কর এবং রামরচন পদদ্ধতি। যাইহোক, শিখধর্ম এবং হাতে লেখা নাগরী-প্রচারিণী সভা-এর মূল এবং সু-সংরক্ষিত পাণ্ডুলিপিতে পাওয়া কবিতাগুলিকে প্রামাণিক বলে মনে করা হয় এবং রামানন্দের নির্গুণ (গুণহীন ঈশ্বর) চিন্তাধারাকে তুলে ধরে।
"আমার কোথায় যাওয়া উচিত? আমি বাড়িতে খুশি। আমার হৃদয় আমার সাথে যাবে না, আমার মন পঙ্গু হয়ে গেছে।
একদিন আমার মনে একটা ইচ্ছা জাগে, আমি বেশ কিছু সুগন্ধি তেলের সাথে চন্দন কাঠের কাঠ দিয়েছি। আমি মন্দিরে গিয়েছিলাম, সেখানে তাকে পূজা করতে, তারপর আমার গুরু আমাকে ব্রহ্ম [পরম বাস্তবতা, ঈশ্বর] দেখালেন, আমার হৃদয়ে।
যেখানেই যাই, সেখানেই পাই শুধু জল আর পাথর, কিন্তু ব্রহ্ম সব কিছুতেই আছে। আমি সমস্ত বেদ ও পুরাণ অনুসন্ধান করেছি, আপনি সেখানে যান, যদি ব্রহ্ম এখানে না থাকে।
দর্শন
রামানন্দ দক্ষিণ ভারতীয় বেদান্ত দার্শনিক রামানুজ দ্বারা অনুপ্রাণিত হয়ে তার দর্শন এবং ভক্তিমূলক থিমগুলি তৈরি করেছিলেন, তবে, প্রমাণ এও ইঙ্গিত করে যে রামানন্দ হিন্দু দর্শনের যোগ দর্শনের নাথপন্থী তপস্বীদের দ্বারা প্রভাবিত ছিলেন।
উত্তরাধিকার
রামানন্দকে প্রায়ই উত্তর ভারতে সন্ত-পরম্পরা (আক্ষরিক অর্থে ভক্তি সন্তদের ঐতিহ্য) প্রতিষ্ঠাতা হিসেবে সম্মানিত করা হয়। তার প্রচেষ্টা, এমন সময়ে যখন উত্তর ভারতের গঙ্গা নদীর সমভূমি ইসলামী শাসনের অধীনে ছিল, হিন্দুদেরকে পুনরুজ্জীবিত করতে এবং রাম উপাসনার একটি ব্যক্তিগতকৃত, প্রত্যক্ষ ভক্তিমূলক রূপ, তার উদারতাবাদ এবং জন্ম বা লিঙ্গের পরিবর্তে ভক্তের প্রতিশ্রুতিতে কেন্দ্রবিন্দু করতে সাহায্য করেছিল। যা মানুষকে আকৃষ্ট করেছেজীবনের বিভিন্ন স্তর থেকে আধ্যাত্মিকতার প্রতি, এবং আধ্যাত্মিক ধারণার জন্য সংস্কৃতের পরিবর্তে স্থানীয় ভাষার ব্যবহার জনসাধারণের জন্য ভাগাভাগি ও প্রতিফলনকে সহজ করে তোলে।
শিষ্যগণ
রামানন্দের চৌদ্দজন প্রভাবশালী শিষ্যের মধ্যে ১২ জন পুরুষ এবং ২ জন নারী কবি-সন্ত ছিলেন। ভক্তমাল অনুসারে, এরা হলেন:
পুরুষ সন্ত:
উত্তর-আধুনিক পণ্ডিতরা উপরের কিছু গুরু-শিষ্য বংশ নিয়ে প্রশ্ন তুলেছেন, অন্যরা ঐতিহাসিক প্রমাণ দিয়ে এই বংশকে সমর্থন করেছেন।
বাসুদেব হরি চাপেকার
জন্ম ও শৈশব
বাসুদেব হরি চাপেকারের জন্ম হয়েছিল ১৮৮০ সালে। তার পিতার নাম ছিল হরিপন্ত চাপেকার। মহারাষ্ট্রের মারাঠি ভাষায় বাসুদেব চাপেকারের শিক্ষা শুরু হয়েছিল। সময়ের সাথে সাথেই তিন ভাই পিতার সাহায্যের জন্য কীর্তন আদি করে বেড়াতেন। বাসুদেব বয়সে অনেক ছোট হলে কি হবে, তার কাজ ছিল অতুলনীয়।
রাজা রবিবর্মা
রাজা রবিবর্মা, কিলিমানোর কইল থাম্পুরান  (২৯ এপ্রিল ১৮৪৮—২ অক্টোবর ১৯০৬) বিখ্যাত ভারতীয় চিত্রশিল্পী ছিলেন। ভারতীয় ইতিহাসের নানাক্ষেত্রে বিচরণের জন্য তাকে ভারতের অন্যতম শ্রেষ্ঠ চিত্রশিল্পী হিসেবে গণ্য করা হয়। ভারতীয় ইতিহাস ধরে রেখে তিনি ইউরোপীয় ধাঁচে চিত্র এঁকে ভারতীয় চিত্রশিল্প জগতে এক অভূতপূর্ব পরিবর্তন এনেছিলেন। এছাড়া রাজা রবি লিথোগ্রাফিতে অনেক দক্ষ ছিলেন। যা তাকে আরো বেশি সুপরিচিত করে তোলে। তার চিত্রশিল্প থেকে পরে অনেকেই আকৃষ্ট এবং অনুপ্রাণিত হয়েছিলেন। এছাড়া হিন্দু দেব-দেবী এবং পুরাণের উপর তার সৃষ্টিকর্মগুলো তাকে আরো বেশি বিখ্যাত করে তোলে। রাজা রবি বর্মা ত্রবনকোরের (বর্তমানে কেরালা) সম্ভ্রান্ত পরিবারের একজন সদস্য ছিলেন।
শিল্পজীবন
রবি বর্মাকে ত্রবনকোরের পরবর্তী মহারাজা আইলিয়াম তিরুনাল পৃষ্ঠপোষকতা করেছিলেন এবং এরপর থেকে তার প্রশিক্ষণ শুরু হয়েছিল। তিনি মাদুরাইতে চিত্রকলার মূল বিষয়গুলি শিখেছিলেন।
ব্রিটিশ প্রশাসক এডগার থারসন তার এবং তার ভাইয়ের শিল্পজীবন অনেক সাহায্য করেছিলেন। ১৮৭৩ সালে ভিয়েনায় তার চিত্রকর্মের প্রদর্শনীর জন্য পুরস্কার অর্জনের পরে তিনি খুবই প্রশংসিত হয়েছিলেন। কয়েক বছর পর ১৮৯৩ সালে, তার চিত্রকর্মগুলি শিকাগোতে অনুষ্ঠিত ওয়ার্ল্ডস কলম্বিয়ান প্রদর্শনীতেও পাঠানো হয়েছিল এবং সেখানে তিনি তিনটি স্বর্ণপদক পেয়েছিলেন। তিনি তার চিত্রকলার বিষয়ের সন্ধানে ভারতজুড়ে ভ্রমণ করেছিলেন। তিনি প্রায়ই হিন্দু দেবী বা ভারতীয় মহিলাদের তার চিত্রকলার বিষয় করেছিলেন। তিনি বিশেষত মহাভারতের দুষ্মন্ত ও শকুন্তলার কাহিনী এবং নল ও দময়ন্তীর গল্প থেকে পর্বগুলির চিত্রিত করার জন্য বিশেষভাবে খ্যাতি অর্জন করেছিলেন। তিনি ভারতীয় পৌরাণিক মহাকাব্যের চরিত্রগুলিকে তার কল্পনার উপস্থাপনায় এক নতুন জীবন দেন। তার চিত্রকলায় সংবেদনশীল হওয়ার কারণে সমালোচিত হন তবে তার কাজ ভারতে খুব জনপ্রিয়তা পেয়েছিল। তার কল্পিত অনেক চিত্রকর্মগুলি বড়োদরার লক্ষ্মী বিলাস প্রাসাদে রাখা হয়েছে।
রাজা রবিবর্মার প্রেস
১৮৯৪ সালে মুম্বইয়ের ঘাটকোপারে, সেই সময়ের দেওয়ান (প্রধানমন্ত্রী) টি. মাধব রাওয়ের পরামর্শে রবি বর্মা লিথোগ্রাফিক মুদ্রণ প্রেস শুরু করেছিলেন এবং পরে ১৮৯৯ সালে মহারাষ্ট্রের লোনাওয়ালার নিকটে মালাভালাতে স্থানান্তরিত করেন। মূলত মহাভারত, রামায়ণ এবং পুরাণের দৃশ্যেগুলি এবং বেশিরভাগ হিন্দু দেব-দেবীর চিত্র মুদ্রিত করা হত। এই ওলিওগ্রাফগুলি খুব জনপ্রিয় ছিল এবং ১৯০৬ সালের তার মৃত্যুর পরেও হাজার হাজারে মুদ্রিত হতে থাকে।
পুরস্কারসমূহ
১৯০৪ সালে ভাইসরয় লর্ড কার্জন, ব্রিটিশ সম্রাটের পক্ষে রবি বর্মাকে "কায়সার-ই-হিন্দ স্বর্ণপদক" প্রদান করেছিলেন। কেরালার মাভেলিকারাতে তার সম্মানে চারুকলাতে নিবেদিত একটি কলেজও গঠন করা হয়েছিল। কিলিম্যানুর এ রাজা রবি বর্মা হাই এবং ভারতবর্ষ জুড়ে বহু সাংস্কৃতিক সংগঠন রয়েছে যাদের নামকরণ রাজা রবি বর্মা নামানুসারে করা আছে। ২০১৩ সালে তার সম্মানে বুধ গ্রহের "ক্র্যাটার বর্মা" নামে রাখা হয়েছিল। ভারতীয় শিল্পে তার বিশাল অবদানের কথা বিবেচনা করে কেরালা সরকার "রাজা রবি বর্মা পুরস্করাম" নামে একটি পুরস্কার প্রতিষ্ঠা করেছে, যা প্রতি বছর শিল্প ও সংস্কৃতি ক্ষেত্রে দক্ষতা দেখানো ব্যক্তিকে প্রদান করা হয়।
বস্ত্রবয়ন কলা
বস্ত্রবয়ন কলা বলতে এমন কলা ও কারুশিল্পকে বোঝায়, যেখানে উদ্ভিদ, প্রাণিজ অথবা সিনথেটিক তন্তুর সাহায্যে ব্যবহারিক বা আলঙ্কারিক বস্তু তৈরি করা হয়ে থাকে।
সভ্যতার সূচনা থেকে কাপড় মানবজীবনের অবিচ্ছেদ্য অংশ হিসেবে পরিগণিত হয়ে আসছে। পদ্ধতি ও কাঁচামালের পরিবর্তন ঘটলেও টেক্সটাইল মানব জীবনের একটি বিশেষ স্থান অধিকার করে আছে। পদ্ধতি ও কাঁচামালের পরিবর্তন বস্ত্রের ব্যবহারকে কমাতে পারে নি। বস্ত্রবয়ন কলার ইতিহাস আন্তর্জাতিক বাণিজ্যের ইতিহাসও বটে। ভূমধ্যসাগরীয় অঞ্চলে প্রাচীনকালে টিরিয়ান রক্তবেগুনি রঞ্জকের চাহিদা ছিল। রেশম পথ চীনা রেশমকে নিয়ে গিয়েছিল ভারত, ইউরোপ ও আফ্রিকায়। মধ্যযুগ ও রেনেসাঁসের সময়ে বিলাসি বস্ত্রের ব্যবহার নিয়ন্ত্রণে ব্যয়নিয়ন্ত্রক আইন প্রণয়ন করা হয়েছিল। শিল্পবিপ্লব গড়ে উঠেছিল মূলত বস্ত্রবয়ন সংক্রান্ত প্রযুক্তি যেমন: কটন জিন, স্পিনিং জেনি ও পাওয়ার লুম আবিষ্কারের ফলে এবং এর দরুন ইংরেজ তাঁতিরা লাডাইট বিদ্রোহে অংশগ্রহণ করেছিল।
ধারণা
ইংরেজি textile শব্দটি এসেছে ল্যাটিন texere শব্দটি থেকে, যার অর্থ হল "বয়ন করা", "বুনন করা" বা "তৈরি করা"। সবচেয়ে সরল বস্ত্রবয়ন কলাটি হল পশুর লোম দিয়ে তৈরি বস্ত্র, যেখানে প্রাণিজ তন্তুকে তাপ ও আর্দ্রতার সাহায্যে জমাট পাকানো হয়। অধিকাংশ বস্ত্রবয়ন কলার সূচনা ঘটে সুতা বাকানো কিংবা ঘোরানো থেকে এবং সুতার জট পাকানোর মাধ্যমে, যা জন্ম দেয় ইয়ার্নের ( যখন এটি মসৃণ থাকে, তখন একে "সুতা" বলা হয় এবং যখন এটি ভারী হয় তখন একে বলা হয় "দড়ি")। ইয়ার্নকে তখন গ্রন্থিবদ্ধ, কর্তিত ও জট পাকানো বা বয়ন করা হয় আরামদায়ক বস্ত্র বা কাপড় তৈরির জন্য। কাপড়কে জামা এবং ব্যবহার্য অন্যান্য কাপড় (যেমন: পর্দা) পরিবত করা হয়ে থাকে। পশুলোম দিয়ে তৈরি বস্ত্র, ইয়ার্ন, বস্ত্র, সম্পন্ন জামা একত্রে "টেক্সটাইল" নামে পরিচিত। মূলত এটিকে টেক্সটাইল বলা হয় কারণ টেক্সটাইল শব্দটি একটি বিশেষণ যার অর্থ "সুতা দিয়ে তৈরি"।
বস্ত্রবয়ন কলার মাঝে বিভিন্ন কর্মপদ্ধতিও অন্তর্গত, যেগুলো কাপড় অলঙ্কৃত করতে বা সাজাতে ব্যবহৃত হয়ে থাকে। যেমন, রং করা, রং করার জন্য ও প্যাটার্ন করার জন্য কাপড়ে ছাপ দেওয়া, এমব্রয়ডারি করা ও সূচের অন্যান্য কাজ এবং ফিতা তৈরি করা। সেলাই, বয়ন, ক্রোশেই, দর্জিগিরি ছাড়াও তাঁত ও সুঁইচালানোর, কুইল্টিং, প্লিটিং এবং সেই জিনিসগুলো যেগুলো কার্পেট, হস্তনির্মিত কার্পেট, কম্বল ও বিছানার চাদর তৈরিতে প্রয়োজনীয় সব কিছুই বস্ত্রবয়ন কলার আওতাধীন।
কাজ
পৃথিবীতে মানব আগমনের পর থেকেই বস্ত্র মানবদেহকে ঢাকার কাজে ব্যবৃত হওয়া ছাড়াও মানব সমাজে অন্য ব্যক্তির কাছে কোন ইঙ্গিত পাঠানো; কোনো এলাকা রক্ষা, পুনরুদ্ধার ও দখলের কাযে এবং আরামদায়ক, বৈচিত্র‍্যপূর্ণ এবং দৃষ্টিনন্দন বাড়ি এবং বসবাসের স্থান তৈরিতে ব্যবহৃত হয়েছে।
পূর্বের আমলে বস্ত্রবয়ন কলা এবং তদসংশ্লিষ্ট বিষয়গুলো এবং দৃষ্টিনান্দনিকতা ক্ষেত্রে এর ব্যবহার সংক্রান্ত বিষয় নিয়ে ধারণা পাওয়া যায় জ্যাকোবীয় যুগে রবার্ট পিক দ্য এল্ডারের হেনরি ফ্রেডরিক, প্রিস অব ওয়েলসের প্রতিকৃতি থেকে ( ওপরে )। হেনরির ক্যাপোটেইন টুপিটি ছিল পশুর লোম নির্মিত, যা তৈরিতে বস্ত্রবয়ন কলার সবচেয়ে সহজ পদ্ধতি ব্যবহৃত হয়েছিল। তিনি উলের বস্ত্র পরিধান করেছিলেন যাতে রেশমের এমব্রয়ডারি করা ছিল। তার মোজা ছিল হাতে বোনা। তিনি প্রাচ্যদেশীয় উলনির্মিত কার্পেটের উপরে দাঁড়িয়ে ছিলেন যা মেঝেতে চলাচলের পথকে আরামদায়ক ও উষ্ণ করেছে। ছবিতে বিদ্যমান ভারি পর্দা ঘরটিকে দৃষ্টিনন্দন করা ছাড়াও জানালা দিয়ে আসা ঠাণ্ডা বাতাস প্রতিরোধের জন্য ব্যবহৃত হত। টেবিলক্লথ এবং পর্দার উপরে থাকা গোল্ডওয়ার্ক এমব্রয়ডারি বাড়ির মালিজের অবস্থস নির্দেশ করে। একইভাবে পশুর পশমনির্মিত টুপি, রেটিসেলা ফিতাবিশিষ্ট খাঁটি লিনেন শার্ট এবং কাপড়ে প্রচুর এমব্রয়ডারি থাকার বিষয়গুলো হেনরি ফ্রেডরিকের সামাজিক অবস্থা নির্দেশ করে।
শিল্পকলা হিসেবে টেক্সটাইল
ঐতিহ্যগতভাবে, "শিল্পকলা" শব্দটি কোনো কিছুতে দক্ষতা বা পারদর্শিতার ক্ষেত্রে ব্যবহৃত হয় এবং এটি এমন একটা ধারণা, যেটি ঊনবিংশ শতাব্দীর রোমান্টিকতা যুগে যাত্রা শুরু করেছিল যখন, শিল্পকলাকে "মানব মনের একটি বিশেষ দক্ষতা যাকে ধর্ম ও বিজ্ঞানের একই গোত্রীয়" বলে গণ্য করা হত। কারুশিল্প এবং ললিতকলা এই পার্থক্যের প্রভাব বস্ত্রবয়ন শিল্পকর্মের উপরেও পড়েছে। বর্তমান যুগে বস্ত্রবয়ন শিল্পকর্ম বলতে এমন নান্দনিক বস্তুগুলোকে বোঝানো হয়ে থাকে, যেগুলো দৈনন্দিন জীবনে ব্যবহারের জন্য তৈরি করা হয় না।
বস্ত্রবয়ন কলায় উদ্ভিদ ব্যবহারের ইতিহাস
৭০০০ খ্রিষ্টপূর্বাব্দ থেকে মানব সমাজে প্রাকৃতিক তন্তু একটি গুরুত্বপূর্ণ জিনিস বলে বিবেচিত হয়ে আসছে। ধারণা করা হয়ে থাকে ৪০০ খ্রিষ্টপূর্বাব্দ থেকে কার্পাসের জন্মভূমি ভারতে সর্বপ্রথম শোভাবর্ধক পোশাকে এর ব্যবহার করা হয়েছিল। প্রাকৃতিক তন্তু পূর্বের ৪০০০ থেকে ৫০০০ বছর ধরে কাপড় তৈরিতে ব্যবহৃত হত এবং ১৮৮৫ সালে কৃত্রিম তন্তু আবিষ্কারের পূর্ব পর্যন্ত শুধু উদ্ভিজ্জ ও প্রাণিজ তন্তু কাপড় ও বস্ত্র তৈরির কাজে ব্যবহৃত হত। কার্পাস এবং শন বর্তমান যুগে প্রাকৃতিক তন্তু তৈরিতে সবচেয়ে বেশি ব্যবহৃত হলেও ঐতিহাসিকভাবে প্রাকৃতিক তন্তু উদ্ভিদের অধিকাংশ অংশ যেমন, বাকল, কাণ্ড, পাতা, ফল, বীজতন্তু এবং উদ্ভিদরস ব্যবহার করে তৈরি করা হত।
শন
শনকে টেক্সটাইল তৈরির তন্তুগুলোর মাঝে সবচেয়ে প্রাচীন বলে গহ্য করা হয় কেননা, ৬৫০০ খ্রিষ্টপূর্বাব্দের শুরুর দিকে মমির সমাধিসৌধে এর উপস্থিতি লক্ষ করা গিয়েছে। শনগাছের কাণ্ডের আঁশ থেকে সংগ্রহ করা হত শনতন্তু। এরপর একে লম্বা সুতা তৈরির জন্য কাটা হত এবং তারপর একে লিনেনের বড় টুকরায় পরিণত করা হত কাপড় ও পর্দা তৈরিতে ব্যবহৃত হত। প্রতিটা তন্তুর দৈর্ঘত নির্ভর করত পাতার উচ্চতার উপরে। ১০ কাণ্ডের একটি পাঁজা উদ্ভিদটির প্রতিটি পাতায় মিলত। প্রতিটি কাণ্ড যদি একই পুরুত্ব বিশিষ্ট হত, তবে তা ঘূর্ণায়মান সুতার জন্য আদর্শ বলে গণ্য করা হত। সুতা মোচড়ানো বোর্ড বা রিলে রাখা হত যাতে তা বড় কাপড় তৈরিতে ব্যবহৃত হত যা রং প্রয়োগ এবং বুননের মাধ্যমে বড় পর্দা এবং এমব্রয়ডারি তৈরিতে ব্যবহৃত হত। এর একটি উদাহরণ হল, ছবিতে থাকা লিনেনের কাপড়টি যা ৩০৫ থেকে ৩০ খ্রিষ্টাব্দের মাঝে মমি তৈরিতে ব্যবহৃত হত। মমিতে ব্যবহৃত কিছু লিনেন কাপড়ে হায়রোগ্লিফিক হরফ চিত্রায়ন করা হত যদি মমিকৃত ব্যক্তিটি সমাজের গুরুত্বপূর্ণ ব্যক্তি হতেন।
কার্পাস
thumb|কার্পাস নির্মিত পর্দা যা ভারতে জটিল প্যাটার্নে বুনন করা হয়েছে ৫০০০ খ্রিষ্টপূর্বাব্দে ভারত ও মধ্যপ্রাচ্যে প্রথম কার্পাস ব্যবহৃত হয় এবং ৩২৭ খ্রিষ্টপূর্বাব্দে ইউরোপীয়রা ভারত আক্রমণ করার পর তা ইউরোপে ছড়িয়ে যায়। খ্রিষ্টীয় পঞ্জিকার অষ্টাদশ শতাব্দীতে কার্পাস উৎপাদন ও তা থেকে নির্মিত বস্তুর পরিমাণ দ্রুত বৃদ্ধি পায় এবং এর আরামদায়কতা, স্থায়িত্ব এবং শোষণক্ষমতার দরুন এটি অন্যতম টেক্সটাইল তন্তুতে পরিণত হয়। কার্পাস তন্তু হল হল কার্পাস গাছের বীজতন্তু, যা গাছের ফুল জন্মানোর পর সেখানে ক্যাপসুল আকৃতির জিনিস তৈরি হবার পর পাওয়া যায়। তন্তুগুলো তার বৃদ্ধিচক্র সম্পন্ন করে এবং এরপর ৩০ টি বীজ পাওয়া যায়, যার প্রতিটি ২০০ থেকে ৭০০০ টি বীজতন্তু তৈরি করে এবং এর প্রত্যেকটি ২২ থেকে ৫০ মিলিমিটার লম্বা। বীজতন্তুর প্রায় ৯০% হল সেলুলোজ এবং বাকি ১০% এ ওয়াক্স, পেক্টেট, প্রোটিন এবং অন্যান্য খনিজ দ্রব্য থাকে। এটি প্রক্রিয়াজাত করার পর বিভিন্ন পুরুত্বের সুতা তৈরিতে ব্যবহৃত হতে পারে যা বুননের মাধ্যমে বিভিন্ন জিনিস যেমন মখমল, মিহি কাপড়, মোটা কাপড়, জার্সি, ফ্লানেল এবং ভেলৌর তৈরিতে ব্যবহৃত হয়ে থাকে যা পরবর্তীতে ছবিতে দৃশ্যমান ভারতে বোনা কাপড়টির মত পরিধেয় বস্ত্র, কম্বল এবং দৃষ্টিনন্দন সামগ্রী তৈরিতে ব্যবহৃত হত।
পুরোনো টেক্সটাইলে উদ্ভিজ্জ তন্তু সনাক্তকরণ
আলোক অণুবীক্ষণ যন্ত্র, সাধারণ অণুবীক্ষণ যন্ত্র ব্যবহার করে পুরোনো টেক্সটাইলে ব্যবহৃত সুতার উৎস জানা সম্ভবপর হলেও বর্তমানে ইলেক্ট্রনিক অণুবীক্ষণ যন্ত্র ব্যবহার করে পুরোনো টেক্সটাইলে ব্যবহৃত সুতার উৎস বের করা হয়ে থাকে। কাপড় পাবার পর তার সুতা বের করা হয় এবং এরপর আলোক ও ইলেকট্রনিক অণুবীক্ষণ যন্ত্র ব্যবহার করার মাধ্যমে সুতাটি কোন উদ্ভিজ্জ তন্তু থেকে তৈরি তা বের করা সম্ভব। উদাহরণস্বরূপ, শনের ক্ষেত্রে বিজ্ঞানীরা উল্লম্ব সুতা খোঁজেন যা অণুবীক্ষণ যন্ত্রে রাখার পর যদি দেখা যায় এটি শন গাছের কাণ্ডের কোষ, তবে এটিকে তারা শনতন্তু বলে অভিহিত করেন। কার্পাসের ক্ষেত্রে, সুতাগুলো বুনন করার জন্য শুকানোর সময়ে যদি মোচড়ের সৃষ্টি হয়, তবে তাকে কার্পাসতন্তু বলে অভিহিত করা হয়। এই জ্ঞানের সাহায্যে সর্বপ্রথম কোথায় এবং কখন কোন উদ্ভিদ কাপড় তৈরিতে ব্যবহৃত হয়েছিল। এছাড়া এই জ্ঞান থেকে বিভিন্ন অঞ্চল ও সময়ের বস্ত্রবয়ন কলার রকমফের সম্পর্কে ধারণা পাওয়া যায় এবং জ্ঞানার্জন করা যায়।
সমকালীন বস্ত্রবয়ন শিল্পী
সমকালীন বস্ত্রবয়ন শিল্পীরা হলেন:
পৃথ্বীরাজ চৌহান
রায় পিথোরা বা পৃথ্বীরাজ চৌহান (১১৪৯–১১৯২ খ্রিঃ) চৌহান রাজবংশের একজন রাজপুত রাজা, যিনি দ্বাদশ শতাব্দীর শেষ অর্ধে উত্তর ভারতের আজমির এবং দিল্লীর শাসনকর্তা ছিলেন।
হিমুর পূর্বে পৃথ্বীরাজ চৌহানই ছিলেন সর্বশেষ হিন্দু রাজা যিনি দিল্লীর সিংহাসনে আরোহণ করেছিলেন। তিনি মাত্র ১৩ বছর বয়সে ১১৬২ সালে সিংহাসনে আরোহণ করেন। তিনি আজমির ও দিল্লী এই দুটি রাজধানী হতেই শাসনকার্য পরিচালনা করতেন। দিল্লীর তমারা সম্রাজ্যের অধিপতি ছিলেন পৃথ্বীরাজের মাতামহ তৃতীয় আর্কপাল বা আনাঙ্গপাল, পৃথ্বীরাজ তার মাতামহের পরে দিল্লীর সিংহাসনে অধিষ্ঠিত হন। তার অধীনে ছিলো বর্তমান রাজস্থান এবং হরিয়ানা রাজ্যের অধিকাংশ এলাকা। পৃথ্বীরাজ তুর্কি আক্রমণের বিরুদ্ধে ভারতের হিন্দু রাজাদিগকে একতাবদ্ধ করেন। ১১৭৫ সালে তিনি কনৌজের রাজা জয়চন্দ্রের কন্যা সংযুক্তাকে অপহরণ করে বিয়ে করেন তার অসম্মতিতে, যে ঘটনাটি ভারতে একটি জনপ্রিয় প্রেম উপাখ্যান হিসেবে প্রচলিত রয়েছে।
হিন্দু শাসকদের বিরুদ্ধে যুদ্ধ
প্রথমে নাগার্জুনকে পরাজিত করে পারিবারিক বিবাদের ফয়সালা করেন তিনি। নাগার্জুনের দখলিকৃত গুদাপুরা দুর্গ পুনরুদ্ধার করেন পৃথ্বীরাজ। জেজাকাভুক্তির চাণ্ডিলা বংসীয় রাজা পরমার্দিকেও পরাজিত করেছিলেন তিনি। চালুক্য বংশের সঙ্গেও পৃথ্বীরাজের পারিবারিক বিবাদ ছিল। চালুক্যরাজ দ্বিতীয় ভীমের সঙ্গে তাঁর শান্তিচুক্তি স্বাক্ষরিত হয়। এইও চালুক্যরাই পৃথ্বীরাজের বাবা সোমেশ্বরকে হত্যা করেছিল। এছাড়াও গাহদাবল রাজ্যের রাজা জয়চাঁদের কন্যা সংযুক্তাকে অপহরণ করে নিয়ে গিয়েছিলেন পৃথ্বীরাজ। পরবর্তীকালে সংযুক্তাকে বিবাহ করেন তিনি।
তরাইনের প্রথম যুদ্ধ, ১১৯১
মুহাম্মদ ঘুরি ১১৯১ সালে পাঞ্জাবের ভাটিন্ডা দুর্গ জয় করেন। এই স্থান ছিল পৃথ্বীরাজ চৌহানের সীমান্ত এলাকা। পৃথ্বীরাজ ভাটিন্ডার দিকে অগ্রসর হয়ে তরাইন নামক স্থানে থানেশ্বরের নিকটে প্রতিপক্ষের মুখোমুখি হন। ঘুরি বাহিনীর অশ্বারোহীদের প্রতিপক্ষের মধ্যভাগের দিকে তীর নিক্ষেপের মাধ্যমে লড়াই শুরু হয়। পৃথ্বীরাজের বাহিনী তিন দিক থেকে পাল্টা আক্রমণ করে এবং যুদ্ধে আধিপত্য স্থাপন করে। ফলে ঘুরিরা পিছিয়ে যায়। পৃথ্বীরাজের ভাই গোবিন্দ তাই সাথে ব্যক্তিগত লড়াইয়ে মুহাম্মদ ঘুরি আহত হয়েছিলেন। এই যুদ্ধে পৃথ্বীরাজ ঘুরিদের প্রতিরোধ করতে সক্ষম হন।
তরাইনের দ্বিতীয় যুদ্ধ, ১১৯২
তরাইনের দ্বিতীয় যুদ্ধে (১১৯২) জয়লাভ করেন মুহাম্মদ ঘুরী। এই জয়লাভের মধ্য দিয়ে ভারতে সর্ব প্রথম তুর্কি সাম্রাজ্যের বিস্তার করেন মুহাম্মদ ঘুরী।
জনপ্রিয় সংস্কৃতিতে
পৃথ্বীরাজের জীবনী অবলম্বনে বলিউড পরিচালক চন্দ্রপ্রকাশ দ্বিবেদী বানিয়েছেন চলচ্চিত্র ' সম্রাট পৃথ্বীরাজ'। এতে নাম ভূমিকায় অভিনয় করেছেন অক্ষয় কুমার, সংযুক্তার ভূমিকায় সাবেক বিশ্বসুন্দরী মানুষী চিল্লার। চলচ্চিত্রটি ৩ জুন ২০২২ মুক্তি পায়।
এ বি এম গোলাম মোস্তফা (ফরিদপুরের রাজনীতিবিদ)
এ বি এম গোলাম মোস্তফা বাংলাদেশ জাতীয়তাবাদী দলের রাজনীতিবিদ যিনি তৎকালীন ফরিদপুর-১ আসনের সংসদ সদস্য ছিলেন।
রাজনৈতিক জীবন
এ বি এম গোলাম মোস্তফা ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ফরিদপুর-১ আসন থেকে সংসদ সদস্য নির্বাচিত হন।
সিলভাসা
সিলবাস্সা ভারতের দাদরা ও নগর হাভেলি রাজ্যের দাদরা বারো নগর হাভেলি জেলার একটি শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩২ মিটার (১০৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে সিলবাস্সা শহরের জনসংখ্যা হল ২১,৮৯০ জন। এর মধ্যে পুরুষ ৫৭% এবং নারী ৪৩%।
এখানে সাক্ষরতার হার ৭৫%। পুরুষদের মধ্যে সাক্ষরতার হার ৮০% এবং নারীদের মধ্যে এই হার ৬৮%। সারা ভারতের সাক্ষরতার হারের (৫৯.৫%) চাইতে সিলবাস্সার সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
ব্স্তান-'দ্জিন-স্রিদ-ঝি-র্নাম-র্গ্যাল
ব্স্তান-'দ্জিন-স্রিদ-ঝি-র্নাম-র্গ্যাল (১৭৫৯-১৭৯০) ভূটানে প্রচলিত তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ পে-গ্লিং-র্গ্যাল-স্রাস  উপাধিধারী লামা ছিলেন।
সংক্ষিপ্ত জীবনী
ব্স্তান-'দ্জিন-স্রিদ-ঝি-র্নাম-র্গ্যাল ১৭৫৯ খ্রিষ্টাব্দে মধ্য ভূটানের ওয়াং নামক স্থানে জন্মগ্রহণ করেন। তিনি বুমথাং অঞ্চলে স্প্রা-ম্খার নামক স্থানে তন্ত্র ও সূত্র সম্বন্ধে এবং পুনাখা অঞ্চলে বৌদ্ধ আচার সম্বন্ধে শিক্ষালাভ করেন।
জাম্বুরা
গুণাগুণ
প্রতি ১০০ গ্রাম ভোজ্য বাতাবি লেবু বা জাম্বুরায় রয়েছে খাদ্যশক্তি ৩৮ কিলোক্যালরি। প্রোটিন ০.৫ গ্রাম। স্নেহ ০.৩ গ্রাম। শর্করা ৮.৫ গ্রাম। খাদ্যআঁশ ১ গ্রাম। থায়ামিন ০.০৩৪ মিলি গ্রাম। খনিজ লবণ ০.২০ গ্রাম। রিবোফ্লেভিন ০.০২৭ মিলি গ্রাম। নিয়াসিন ০.২২ মিলি গ্রাম। ভিটামিন বি২ ০.০৪ মিলি গ্রাম। ভিটামিন বি৬ ০.০৩৬ মিলি গ্রাম। ভিটামিন সি ১০৫ মিলি গ্রাম। ক্যারোটিন ১২০ মাইক্রো গ্রাম। আয়রন ০.২ মিলি গ্রাম। ক্যালসিয়াম ৩৭ মিলি গ্রাম। ম্যাগনেসিয়াম ৬ মিলিগ্রাম। ম্যাংগানিজ ০.০১৭ মিলিগ্রাম। ফসফরাস ১৭ মিলিগ্রাম। পটাশিয়াম ২১৬ মিলিগ্রাম। সোডিয়াম ১ মিলিগ্রাম। জাম্বুরা একটি ভিটামিন সমৃদ্ধ ফল। এর পুষ্টিমান অনেক উন্নত।
রোগ প্রতিরোধ ক্ষমতা
জাম্বুরা ঠান্ডা, সর্দি-জ্বর জনিত সমস্যার জন্য খেলে ভাল ফলাফল পাওয়া যায় । এটি শরীরের রোগ প্রতিরোধ ক্ষমতা বাড়াতে সহায়তা করে। জাম্বুরাতে বিদ্যমান বায়োফ্লভনয়েড বেশি থাকায় ব্রেস্ট ক্যান্সারের সংক্রমণ থেকে রক্ষা করে। ভিটামিন ‘সি’ বেশি থাকায় রক্তনালির সংকোচন-প্রসারণ ক্ষমতা বৃদ্ধি পাওয়ায় ডায়াবেটিস, জ্বর, নিদ্রাহীনতা, মুখের ভেতরে ঘা, পাকস্থলী ও অগ্ন্যাশয়ের বিভিন্ন রোগ নিয়ন্ত্রণে সাহায্য করে। কোলেস্টেরল নিয়ন্ত্রণ করে, সেই সঙ্গে বিভিন্ন ধরনের হৃদরোগের হাত থেকে রক্ষা করে। নিয়মিত জাম্বুরা খেলে কোষ্ঠকাঠিন্য দূর হয় ও পেটের নানা রকম হজমজনিত সমস্যার প্রতিকার হয়।
মানকাচর মহাবিদ্যালয়
মানকাচর মহাবিদ্যালয় আসামের মানকাচর শহর থেকে এক কি.মি. দূরে অবস্থিত এক শিক্ষাপ্রতিষ্ঠান। আসাম সরকারের প্রাক্তন মন্ত্রী প্রয়াত জেহিরুল ইসলামের সাথে মানকাচর অঞ্চলের কিছু উদ্যমী লোকের প্রচেষ্টায় এই মহাবিদ্যালয়টি প্রতিষ্ঠা হয়েছিল ১৯৭১ সালে। এর প্রতিষ্ঠাতা অধ্যক্ষ ছিলেন মিহির দেব। বর্তমানে গুয়াহাটি বিশ্ববিদ্যালয়ের অন্তর্গত এই মহাবিদ্যালয়টি জাতীয় মূল্যাঙ্কন এবং প্রত্যাপন পরিষদ (ইংরাজী: National Assessment and Accreditation Council) দ্বারা 'B+' শ্রেণীর মহাবিদ্যালয় হিসাবে চিহ্নিত হয় ২০১৬ সালে।